Nariadenie Komisie (ES) č. 1307/95
z 8. júna 1995,
ktorým sa mení a dopĺňa nariadenie (EHS) č. 2273/93 o určovaní intervenčných centier pre obilniny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Rakúska, Fínska a Švédska,
so zreteľom na nariadenie Rady (EHS) č. 1766/92 z 30. júna 1992 o spoločnej organizácií trhu s obilninami [1], naposledy zmenené a doplnené Aktom o pristúpení Rakúska, Fínska a Švédska a nariadením (ES) č. 3290/94 [2] a najmä na jeho článok 5,
keďže nariadenie Komisie (EHS) č. 2273/93 z 28. júla 1993 [3], naposledy zmenené a doplnené nariadením (ES) č. 3129/94 [4], sa muselo prispôsobiť na dosiahnutie súladu s ustanoveniami aktu o pristúpení;
keďže počet určených intervenčných centier pre Švédsko sa preukázal nedostatočný na to, aby zaistil poriadne fungovanie intervenčných dojednaní v tejto krajine; keďže počet intervenčných centier by mal byť preto príslušne zvýšený; keďže dodatočné intervenčné centrá vo Švédsku boli určené na základe ich geografickej lokality a ich skladovacími možnosťami, ktoré musia zabezpečiť zber a odpredaj veľkého množstva obilnín;
keďže, ak má intervencia vo Švédsku fungovať efektívne od hospodárskeho roka 1994/95, zmeny zavedené podľa tohoto nariadenia by mali nadobudnúť účinnosť čo možno najskôr; keďže toto nariadenie by sa preto malo uplatňovať čo najskôr;
keďže opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Tá časť prílohy k nariadeniu (EHS) č. 2273/93, ktorá sa týka Švédska sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 8. júna 1995